ฝาแฝด
...ทีมข่าวการเงิน&nbsp;
19 ส.ค. 2554

...ทีมข่าวการเงิน 
ขอเก็บตกจากงานโพสต์ทูเดย์ อินเวสต์เมนต์ เอ็กซ์โป 2011 มหกรรมการลงทุนรวยมหาเฮง เพราะงานนี้มีเรื่องขำ เรื่องฮามากมายก่ายกองจริงๆ
วันแรกของการเปิดงาน นักข่าวมองเห็น ดร.ธวัชชัย ยงกิตติกุล เลขาธิการสมาคมธนาคารไทย ก็วิ่งตื๋อเข้าไปสวัสดี และเตรียมที่จะหาข่าวเต็มที่ว่าเรื่องดอกเบี้ย กะเรื่องเหตุไทยปะทะเขมรกระทบเศรษฐกิจอย่างไร
แต่นักข่าวก็ต้องเบรกเอี๊ยด เพราะพอเข้าไปใกล้ๆ ไม่ใช่ ดร.ธวัชชัย นี่นา แต่ทำไมเหมือนกันอย่างกับแกะ ก็เลยสอบถามเลยรู้ว่าคนที่กำลังเดินช็อปปิ้งดูผลิตภัณฑ์การเงินในงานคือน้องชายฝาแฝดของ ดร.ธวัชชัย นั่นเอง
ว่าแล้วน้องชาย ดร.ธวัชชัย ที่ชื่อก็ลงท้ายด้วยชัยเหมือนกัน ก็บอกนักข่าวว่าเกษียณอายุงานมาหลายปีแล้ว มาดูว่ามีอะไรที่น่าลงทุนบ้าง อย่าเอ็ดไป เดี๋ยวใครนึกว่า ดร.ธวัชชัย มาช็อปปิ้ง คริ...คริ